18η Διδακτική ώρα

2.2.3 Λειτουργίες της Οργάνωσης και Διοίκησης – Management

***Εισαγωγή***

Η διοίκηση, όπως προαναφέρθηκε, έχει οριστεί και ως διαδικασία τεσσάρων βασικών λειτουργιών, **(1)** προγραμματισμού ή σχεδιασμού, (2) οργάνωσης, (3) διεύθυνσης και (4) έλεγχου.

*Έννοια Αποτελεσματικής διοίκησης*

Αποτελεσματική διοίκηση σημαίνει **σωστή εκτέλεση των λειτουργιών της διοίκησης,**

οι οποίες

(α) εκτελούνται καθημερινά μέσα σε μια επιχείρηση,

(β) αλληλοεπηρεάζονται και

(γ) είναι πολύ δύσκολο να διαχωριστούν από έναν παρατηρητή, που βρίσκεται έξω απ' αυτή.

***Η διαδικασία της αποτελεσματικής διοίκησης***

Η διαδικασία της αποτελεσματικής διοίκησης

(1) ξεκινά με προγραμματισμό,

(2) συνεχίζει με την οργάνωση

(3) και τη διεύθυνση

(4) και καταλήγει στον έλεγχο,

ο οποίος με τη σειρά του οδηγεί στην αναθεώρηση ή μη του προγραμματισμού.

***5η λειτουργία***

**Βασική** επίσης **λειτουργία** της Διοίκησης των Επιχειρήσεων είναι και η **(5) λήψη** αποφάσεων στην επιχείρηση (ή στον οργανισμό) , η οποία εμπλέκεται σε όλες τις άλλες και γι' αυτό συνήθως δεν αναφέρεται ως ξεχωριστή "λειτουργία της Διοίκησης.

Παράδειγμα :

1) Σ' ένα κατάστημα το στέλεχος πρώτης γραμμής σχεδιάζει το πρόγραμμα, οργανώνει τους πόρους και μοιράζει τις θέσεις εργασίας στο προσωπικό, διευθύνει (ενεργοποιεί) τη διαδικασία δίνοντας εντολές και οδηγίες και τέλος ελέγχει τα αποτελέσματα.

2) Σ' ένα σχολείο το αρμόδιο στέλεχος σχεδιάζει το πρόγραμμα λειτουργίας, οργανώνει τους πόρους που διαθέτει και κατανέμει αρμοδιότητες, διευθύνει την όλη διαδικασία και τέλος ελέγχει το αποτέλεσμα.

3) Αντίστοιχες δραστηριότητες αναπτύσσονται σε διάφορες επιχειρήσεις (ή οργανισμούς), όπως ένα πολιτικό κόμμα, μια τράπεζα, κτλ.

~~Οι λειτουργίες της Οργάνωσης και Διοίκησης αναλύονται στις επόμενες σελίδες. Είναι όμως χρήσιμο να δοθούν εδώ οι σύντομοι ορισμοί τους.~~

• Ο Προγραμματισμός

***Ορισμός***

Είναι η διαδικασία ή το σύστημα των ενεργειών με τις οποίες

(1) καθορίζονται οι στόχοι της επιχείρησης,

(2) προβλέπεται η μελλοντική εξέλιξη των μεταβλητών του εσωτερικού και εξωτερικού περιβάλλοντος της και

(3) προσδιορίζονται οι τρόποι, οι ενέργειες και τα μέσα με τα οποία θα επιτευχθούν οι στόχοι στο συγκεκριμένο περιβάλλον.

***Περιεχόμενο λειτουργίας***

Αναφέρεται, δηλαδή, (α) στο "τι" θα γίνει, (β) "γιατί", (γ) "με ποια μέσα", (δ) "πότε" θα γίνει και

(ε) "ποιος" θα το κάνει.

Είναι

(α) "η σκέψη πριν τη δράση",

(β) η σχεδίαση για το τι", "ποιος" και "γιατί" θα πραγματοποιηθεί μια ενέργεια,

(γ) ποια μέσα θα χρησιμοποιηθούν και

(δ) τελικά ποιες θα είναι οι οικονομικές επιπτώσεις στην επιχείρηση (ή σε οποιονδήποτε άλλο οργανισμό).

Ο προγραμματισμός, επομένως, περιλαμβάνει:

τον καθορισμό στόχων,

τη διαμόρφωση των στρατηγικών και πολιτικών,

τα λειτουργικά προγράμματα δράσης.

2.2.5. Ερωτήσεις βιβλίου

1. Ποια είναι η σχέση της διαδικασίας λήψης αποφάσεων με τις λειτουργίες του management;

(Απ: Βασική επίσης λειτουργία…ξεχωριστή λειτουργία της Διοίκησης» σελ.59)

**Ερωτήσεις Πανελληνίων Εξετάσεων τύπου Σωστού-Λάθους**

1) Η λήψη αποφάσεων στην επιχείρηση (ή στον οργανισμό) αποτελεί βασική λειτουργία της Διοίκησης των Επιχειρήσεων. (Γενικό 2006).

2) Τα λειτουργικά προγράμματα δράσης περιλαμβάνονται στη λειτουργία του προγραμματισμού του Management. (Γενικό 2009)

3) Σε ένα κατάστημα το στέλεχος της πρώτης γραμμής σχεδιάζει το πρόγραμμα, οργανώνει τους πόρους και μοιράζει και μοιράζει τις θέσεις εργασίας στο προσωπικό, διευθύνει (ενεργοποιεί) τη διαδικασία δίνοντας εντολές και οδηγίες και, τέλος , ελέγχει τα αποτελέσματα. (Γενικές 2011)

4) Βασική λειτουργία της διοίκησης των επιχειρήσεων είναι και η λήψη αποφάσεων στην επιχείρηση. (Επαναλ.2013)

**Ερωτήσεις Πανελληνίων Εξετάσεων πολλαπλής επιλογής**

**1. Τα λειτουργικά προγράμματα δράσης περιλαμβάνονται:**

α. Στον προγραμματισμό β. Στην οργάνωση.

γ. Στη διεύθυνση δ. Στον έλεγχο (Γενικό 2005)

|  |
| --- |
| **2. Η διαμόρφωση των στρατηγικών και πολιτικών της επιχείρησης περιλαμβάνεται:** |

α. Στην οργάνωση β. Στον έλεγχο

γ. Στον προγραμματισμό δ. Στη διεύθυνση (Γενικό Επαναληπτικές 2006)

|  |  |
| --- | --- |
| **3. Ο προγραμματισμός, ως λειτουργία της Οργάνωσης και Διοίκησης, περιλαμβάνει:** | |
| α. | Τη διαμόρφωση των στρατηγικών και πολιτικών. (Εσπερινό 2008) |
| β. | Την εκχώρηση εξουσίας σε χαμηλότερα κλιμάκια διοίκησης. |
| γ. | Την τμηματοποίηση των λειτουργιών. |
| δ. | Τον καταμερισμό των εργασιών. |

**4. Βασική λειτουργία της Διοίκησης των Επιχειρήσεων η οποία εμπλέκεται σε όλες τις άλλες είναι:**

α. η λήψη αποφάσεων

β. η έρευνα αγοράς

γ. η επικοινωνία μεταξύ των τμημάτων της επιχείρησης

δ. το σύστημα αμοιβών που επιβραβεύει την απόδοση των εργαζομένων. (Επαναλ.2011)

**5. Τα λειτουργικά προγράμματα δράσης περιλαμβάνονται στη λειτουργία**

α. της οργάνωσης β. του προγραμματισμού

γ. του ελέγχου δ. της διεύθυνσης (Γενικό 2012)

**Ερωτήσεις Ανάπτυξης Πανελληνίων Εξετάσεων**

1) Από τις λειτουργίες της Οργάνωση και Διοίκησης- Management, να περιγράψετε: α. τον Προγραμματισμό και να αναφέρετε τι περιλαμβάνει αυτός. (Επαναλ. 2007)